‘থ্রি ইডিয়টস’ সিনেমায় ভাইরাস কলেজের ছাত্রদের একটা কথা জিজ্ঞাসা করেছিলেন যে, চাঁদে প্রথম পা রেখেছিলেন কে? প্রায় সকলেই উত্তর দিতে পেরেছিল। কিন্তু কে দ্বিতীয় হয়েছেন তা কেউ বলতে পারেনি। ডাঃ সুভাষের ক্ষেত্রে এমনই ঘটলো। মাত্র অল্প ক’দিনের ব্যবধানে তিনি প্রথম টেস্টটিঊবের জনক হতে পারলেন না। তাতে কী হয়েছে? তিনি বাঙ্গালী। আর সে কারণেই আমাদের তাকে স্মরণ করা উচিত। হয়তো ২০১০ সালের নোবেল বাঙ্গালীদের ঘরেই আসতো। সে আফসোস করে লাভ নেই। বরং এদেশীয় বিজ্ঞানচর্চার প্রসারে যারা কাজ করছেন তারা অনুপ্রাণিত হয়ে সঠিকভাবে পৃথিবীর মঞ্চতে মাথা উঁচু করতে পারবেন সেই চেষ্টা যাতে অব্যাহত থাকে এই কামনা করতে পারি।